# Pes pesant

Pes pesant és una categoria competitiva de la boxa, i també d'altres esports de combat, que agrupa competidors de pes considerable.
En la boxa professional és la categoria de pes màxim, i inclou tots els boxejadors masculins de més de 201 lliures (91 quilos) i femenins de més de 176 lliures (80 quilos). En la boxa amateur abasta els boxadors que pesen més de 80 quilos (176 lliures) i menys de 91 quilos (201 + lliures). En la boxa professional masculí la categoria immediata anterior és el pes creuer, mentre que en la femenina és el pes semipesant. En la boxa amateur la categoria immediata anterior és el pes semipesant i la immediata superior el pes superpesant.
El pes pesant és una de les vuit categories tradicionals de la boxa: mosca, gall, ploma, lleuger, wèlter, mitjà, semipesant i pesant.
El terme també és utilitzat per designar una categoria d'altres esports de combat com el kickboxing i el taekwondo.

## Història

Com que es tracta d'una categoria sense límit de pes, històricament les condicions per lluitar-hi han estat descrites de manera poc precisa. Per exemple, al segle xix, molts campions del pes pesant no superaven els 77 quilos (170 lliures), mentre que d'altres superaven les 200 lliures (90,7 quilos), que avui són el límit mínim.
Entre els primers campions de pes màxim hi ha Tom Molineaux, que era un esclau, Jack Slack, Jem Belcher, Ben Caunt i Jem Mace.
El primer campió de pes pesant sota les Regles del Marquès de Queensberry va ser John L. Sullivan, conegut com a "El Noi Fort de Boston". Va ser vençut per Jim Corbett el 7 de setembre de 1892, en 21 rounds.
En els últims anys la titulació s'ha vist fracturada per l'existència de diverses associacions mundials que solen reconèixer com a Campions diferents boxadors. Per això, se sol utilitzar l'expressió "campió indiscutible" per a aquells casos en què totes les associacions reconeixen com a campió el mateix boxador.

## Dones i cadets

En la boxa professional no hi ha diferències entre homes i dones, pel que fa als límits entre les categories, amb l'aclariment que entre les dones no existeix la categoria de pes creuer i, per tant, la categoria màxima, de pes pesant, té un límit inferior, agrupant totes les competidores de pes superior a 175 lliures (79,378 quilos), sense límit de pes.
En la boxa amateur sí que hi ha diferències en els límits de les categories, entre els homes majors d'edat (adults i juniors), respecte de les dones i els cadets (menors d'edat). En el cas de la boxa femenina el límit inferior de la categoria són 75 quilos, i el superior, 81 quilos.

## Campions professionals

Els darrers campions del món de la categoria són:
Actuals campions del món de pes pesant :
| Associació | Des de | Campió | País | Rècord | Defenses |
| IBF i WBO | 23 de febrer, 2008 | Vladímir Klitxkó | Ucraïna | 51-3 (45 KO) | 7 |
| WBC | 10 d'octubre, 2008 | Vitali Klitxkó | Ucraïna | 38-2 (37 KO) | 4 |
| WBA | 7 de novembre, 2009 | David Haye | Anglaterra | 23-1 (20 KO) | 0 |

## Campions amateurs
### Campions olímpics

* estiu de 1904 – Samuel Berger Estats Units
* estiu de 1908 – Albert Oldman Regne Unit
* estiu de 1920 – Ronald Rawson Regne Unit
* estiu de 1924 – Otto von Porat Noruega
* estiu de 1928 – Arturo Rodríguez Argentina
* estiu de 1932 – Santiago Lovell Argentina
* estiu de 1936 – Herbert Runge Alemanya
* estiu de 1948 – Rafael Iglesias Argentina
* estiu de 1952 – Ed Sanders Estats Units
* estiu de 1956 – Pete Rademacher Estats Units
* estiu de 1960 – Franco De Piccoli Itàlia
* estiu de 1964 – Joe Frazier Estats Units
* estiu de 1968 – George Foreman Estats Units
* estiu de 1972 – Teófilo Stevenson Cuba
* estiu de 1976 – Teófilo Stevenson Cuba
* estiu de 1980 – Teófilo Stevenson Cuba
* estiu de 1984 – Henry Tillman Estats Units
* estiu de 1988 – Ray Mercer Estats Units
* estiu de 1992 – Félix Savón Cuba
* estiu de 1996 – Félix Savón Cuba
* estiu de 2000 – Félix Savón Cuba
* estiu de 2004 – Odlanier Solis Fonte Cuba
* estiu de 2008 – Rakhim Chakhkiev Rússia

## Enllaços externs

* "Categories masculines (12.6)", Reglament de l'Associació Mundial de Boxa (WBA) (anglès)
* "Categories femenines (Apèndix A)", Reglament de l'Associació Mundial de Boxa (WBA) (anglès)
* "Reglament Tècnic i de Competició. Apèndix C: terminologia per a les categories de pesos i el rang de pesos", Associació Internacional de Boxa Amateur.